 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipal Gjilan**

Bazuar në Nenin12, paragrafi 2, pika "c" të Ligjit Nr. 03/L-040 për Vetëqeverisjen Lokale "Gazeta Zyrtare e Republikës së Kosovës Nr. 28 e datës. 4. qershor 2008"; neni 17, paragrafi 1 dhe 2 i Ligiit Nr. 03/L-48 për Menaxhimin e Financave Publike dhe Përgjegjësitë, "Gazeta Zyrtare e Republikës së Kosovës' Nr. 27, e datës 03 Qershor 2018"; Neni 36, Paragrafi 3 i Rregullores Financiare Nr. 01/2013 e datës 25 Gusht 2013 të M.F. Shpenzimi i parave publike; Neni 43, Pika 4 dhe 6; Rregulloren e M.F, Nr - 04/2017, mbi kriteret, standardet dhe procedurat e financimit publik, si dhe Neni 40, Paragrafi 2, Pika "a" të Statutit të Komunës, Kuvendi i Komunës së Gjilanit në mbledhjen e mbajtur më datën 28.03.2024, miratoi këtë:

**RREGULLORE (KGJ) NR. 1/2024**

**PER GRANTE DHE SUBVENCIONE NË SEKTORIN E BUJQËSISË**

**DISPOZITAT E PËRGJITHSHME**

**Neni 1**

**Qëllimi dhe fushëveprimi**

1. Me këtë Rregullore përcaktohen kushtet, kriteret dhe procedurat të cilat i mundësojnë Komunës të ndajë mjete financiare pa kthim nga kategoritë e subvencioneve dhe granteve për fushat e cekura në këtë draft-rregullore për personat fizik dhe juridik.

2. Bazuar në fondin e ndarë buxhetor për vitin aktual, DBP bënë planin vjetor sipas kërkesave të arsyetuara të palëve, ndanë mjete financiare buxhetore për realizimin e projekteve të planifikuara sipas procedurës së përcaktuar me këtë draft-rregullore.

3. Dispozitat e kësajë Rregullore zbatohen nga organet komunale gjatë përzgjedhjes së përfituesve.

**Neni 2**

**Përkufizimet**

l. Përveç përkufizimeve të përcaktuara me ligjet tjera përkatëse, përkufizimet e cekura më poshtë e kanë këtë kuptim:

1.1. Fermer-nënkupton person fizik apo juridik i cili angazhohet apo merret me veprimtari bujqësore, gjegjësisht me prodhimtari bujqësore.

1.2. Subvencionet dhe grantet - përfshijnë të gjitha transferet e njëanshme, të pakthyeshme në formën e pajisjeve dhe makinave, serrave, material fidanor për pemë dhe perime, bagëti, bletari, shpeztari, ndërtim të stallave, farëra të llojeve të ndryshme e repromaterial tjetër për persona fizik - fermer dhe biznese bujqësore - persona juridik .

1.3 Përfituesit-nënkupton Personat fizik dhe juridik, që përfitojnë të mira materiale nga kategoria e subvencioneve apo granteve të planifikuara në buxhetin e komunës.

1.4 Banor rezident - nënkupton personin që jeton në Komunën e Gjilanit dhe posedon dokumentacion valid të Republikës së Kosovës.

1.5 Komision- nënkupton komisionin e emëruar nga drejtori i DBP, për vlerësimin e aplikacioneve të parashtruara për subvencione dhe grante të ndryshme.

**Neni 3**

**Procedurat e përgjithshme të përkrahjes me subvencione dhe grante**

l. Procedura e ndarjes së subvencioneve dhe granteve nga Komuna e Gjilanit duhet të zhvillohet mbi bazën e thirrjes publike.

2. Gjatë përkrahjes përmes thirrjes publike të komunës, përcaktohen qartë fushat e përkrahjes, kriteret dhe dokumentet e nevojshme për aplikim.

3. Shqyrtimi i kërkesave mbi bazën e thirrjes publike, zhvillohet sipas procedurave të parapara me nenin 6 të kësaj draft- rregulloreje.

4. Shqyrtimi dhe vlerësimi i kërkesave të thirrjes publike të Komunës bëhet brenda pesë (5) ditë pune nga dita e mbylljes së aplikimit.

**Neni 4**

**Përjashtimet nga përkrahja**

1. Personat jorezidentë në Komunën e Gjilanit nuk mund të jenë përfitues nga Komuna e Gjilanit.
2. Perfituesi i subvencionit nga DBP per periudhen 5 vjeqare. ( ktu mendohet per perfituesit e mekanizimit bujqesor, serrave, gjedheve etj. me qelleim te gjithperfshirjes)
3. Nëse me fajin e përfituesit nuk përmbushen obligimet e përcaktuara në kontratën në mes të Komunës së Gjilanit dhe përfituesit, për pesë vitet e ardhshme, përfituesi e humbë të drejtën në përfitim nga secila kategori e subvencioneve dhe granteve.

**Neni 5**

**Shpallja publike për ndarjen e subvencioneve dhe granteve**

1. Procedurat e ndarjes së subvencioneve dhe granteve fillojnë përmes shpalljeve publike, të cilat publikohen në ueb-faqen e Komunës, rrjetet sociale, në tabelen për Publikime të komunës si dhe me vendosjen e shpalljeve ne forme fizike neper lokalitete.

1.1. Në shpallje përcaktohen saktë kriteret dhe procedurat për të aplikuar për ndarjen e subvencioneve dhe granteve, të cilat përcaktohen sipas kësaj rregullore.

1.2. Shpallja publike qëndron e publikuar së paku 14 ditë pune nga data e shpalljes me qellim te njoftimit sa me korrekt.

1.3. Afati i një shpallje publike fillon që nga momenti kur publikohet në ueb-faqen e Komunës dhe në tabelën e shpalljeve.

**Neni 6**

Komisionet për shqyrtimin dhe vlerësimin e aplikacioneve sipas thirrjes publike

l. Drejtori i DBP-së, emëron komisionin për shqyrtimin dhe vlerësimin e aplikacioneve, dhe në bazë të kësaj bënë përzgjedhjen e përfituesve, kurse në përbërje të këtij komisioni, duhet të ketë profesionistë që janë njohës të mirë të fushave specifike.

1.2. Komisioni për shqyrtimin dhe vlerësimin e aplikacioneve vepron në pajtim me parimet e përgjithshme të ligjshmërisë dhe bazuar në thirrjen publike.

1.3. Kryesuesi i komisionit dhe anëtarët e komisionit për shqyrtimin dhe vlerësimin e kërkesave duhet të jenë zyrtar profesionistë të DBP, dhe mund te ndihmohet nga ndonje zyrtar komunal varesisht nga specifika.

1.4. Përbërja e komisionit duhet të jetë prej 3 anëtarë.

1.5. Përbërja e komisionit duhet të bazohet mundësisht në parimin e barazisë gjinore.

**Neni 7**

**Vlerësimi i aplikacioneve dhe vendimmarrja**

1. Komisioni pas vlerësimit të aplikacioneve në aspektin procedural vazhdon me shqyrtimin e aplikacioneve dhe atë mbrenda pesë (5) ditë pune, nga dita e përfundimit të afatit të aplikimit në shpalljen publike, varësisht prej projektit.

2. Komisionet për shqyrtimin dhe vlerësimin e kërkesave veprojnë në pajtim me legjislacionin për financat publike dhe dispozitat e kësąj draft-rregullore, si dhe legjislacionin në fuqi.

3. Vendimet për shqyrtimin dhe vlerësimin e kërkesave për ndarjen e subvencioneve dhe granteve bëhet sipas kritereve dhe poentimit.

4. Në këtë fazë komisioni vlerësues, ka të drejtë të kërkojë sqarime shtesë nga aplikuesit.

5. Komisioni mbanë procesverbal nga mbledhjet e tij, i cili duhet të nënshkruhet nga kryetari dhe anëtarët e komisionit.

6. Aplikacionet që nuk i plotësojnë kriteret për subvencione dhe grante, do të refuzohen nga komisioni për shqyrtimin e aplikacioneve.

7. Komisioni para bërjes publike të listës me përfitues të subvencionit apo grantit, listën e dërgon te drejtori i DBP-së per nënshkrim.

8. Komuna i njofton në mënyrë publike, në tabelën e shpalljeve për përfshirje ose refuzimin e aplikuesve për subvencioneve apo granteve dhe njofton për të drejtën dhe procedurën e parashtrimit të ankesës.

**Neni 8**

**Përfundimi i vlerësimit dhe publikimi i rezultateve**

1. Pas përfundimit të vlerësimeve, rezultatet e vlerësimit publikohen në ueb-faqen e komunës dhe në tabelën e shpalljes publike.

2. Në afat kohor prej 7 ditëve palët e pakënaqura me shkrim i drejtohen komisionit vlerësues të ankesave.

3. Komisioni vlerësues i ankesave në afat prej 10 diteve bënë shqyrtimin e ankesave dhe japin konstatimin e tyre.

4. Në këtë fazë, komisioni vlerësues i ankesave kërkon dokumentacionin nga Drejtoria për Bujqësi për aplikuesit e përzgjedhur në listen e rezultateve dhe listën e plotë të aplikuesve me dokumentacionin e tyre.

5. Në rast të dështimit të ndonjerit nga aplikuesit e listës preliminare të përfituesve për të përmbushur kërkesat e paragrafit 2 dhe 3 te këtij neni, do të merren në konsideratë aplikacionet që kanë mbetur jashtë listës paraprake dhe që kanë më së shumti pikë.

6. Rezultatet paraprake shndërrohen në rezultate përfundimtare, nëse brenda afatit të paraparë për ankesa nuk paraqitet ndonjë ankesë.

7. Nëse është paraqitur ndonjë ankesë, rezultatet paraprake shndërrohen në rezultate përfundimtare pasi të jenë trajtuar të gjitha ankesat e aplikuesve.

**Neni 9**

**Ruajtja e dokumentacionit**

1. Drejtoriae Bujqësisë, në të cilën ndahen subvencionet apo grantet, përgatisin raport duke ofruar dokumentacion përkatës, ku përfshihen:

1.1. Lista e aplikuesve dhe dokumentet përcjellse, sipas kritereve të paraqitura në shpallje.

1.2. Dokumentet e komisionit përzgjedhës dhe kriteret e vlerësimit.

1.3. Lista e aplikuesve për subvencione apo grante.

1.4. Lista e përfitueseve

1.5. Raportet dhe dokumentet tjera relevante protokollohen dhe një kopje e tyre dorëzohet në arkivin e komunës.

**Neni 10**

**Kontrata në mes të Komunës së Gjilanit dhe përfituesve të subvencioneve dhe granteve**

1. Për realizimin e përkrahjes duhet të lidhet një kontratë në mes të Komunës së Gjilanit dhe përfituesit, me të cilen përcaktohen të drejtat dhe detyrat në mes Komunës së Gjilanit apo Drejtorisë së Bujqësisë dhe perfituesit të subvencionit apo grantit, qëllimin, formën e përkrahjes, shumen e mjeteve, afatet kohore, detyrat dhe përgjegjsitë e palëve, mbikëqyrjen, raportimin, hyrjen në fuqi si dhe pjesë tjera relevante rreth kontratës.

2. Kjo kontratë, përfituesve do t'u ofrohet për nënshkrim pasi ata ta bëjnë pagesen e participimit prej 20 % të vlerës së projektit, përveç nëse me projekt është paraparë ndryshe.

**Neni 11**

**Ekzekutimi i vendimit**

l. Pas përfundimit të procesit të përzgjedhjes, drejtori i DBP-së, në bashkëpunim me kryetarin e Komunës, marrin vendim për ndarjen e subvencioneve dhe granteve. Ky vendim bëhet i ekzekutueshëm nëse:

1.1 Nuk është paraqitur ankesë sipas nenit 7. të kësaj draft-rregullore;

1.2. Me vendimin e komisionit të ankesave, refuzohet ankesa;

1.3. Komisioni i ka shqyrtuar ankesat dhe ka dhënë konstatimin përfundimtar.

**Neni 12**

**Monitorimi i përfituesve**

1. Për kontrata të së njëjtës natyrë, komuna apo Drejtoria e Bujqësisë cakton një zyrtar përgjegjës, i cili duhet kujdeset për monitorimin dhe implementimin e projektit. Komuna mund të formojë edhe ekip për këtë qëllim.

2. Komuna ka të drejtë të iniciojë monitorimin e përfituesve për mënyren e përdorimit të mjeteve të ndara nga komuna.

3. Komuna mund të bëjë monitorimin e përfituesve, me theks të veçantë të përfituesve në fushën e bujqsisë dhe zhvillimit ekonomik, në lidhje me shfrytëzimin e drejtë dhe sipas vendimit apo kontratës për mjetet e ndara.

4. Monitorimi mund të bëhet në periudhën kohore deri në 5 vite, nga data e përfitimit në lëmin e caktuar.

5. Në rast të evidentimit të shkeljes së kontratës nga përfituesit, zyrtari/ekipi monitorues raporton në Drejtorin e Bujqësisë, duke e rekomanduar për hapat e mëtejmë. Masat e propozuara duhet të jenë procedurale me shkeljen e bërë nga përfituesi.

6. Në rastet e shkeljeve të rënda të kontratës- kryetari i Komunës mund të nxjerrë vendim për anulimin e kontratës dhe mund të fillon masa për inicimin e procedurave gjyqësore përkatëse.

**Neni 13**

**Kriteret për raste urgjente-fatkeqësitë elementare**

1. Kriteret që duhet të plotësohen për të qenë përfitues i mundshëm i subvencioneve dhe granteve për rastet urgjente, të shkaktuara nga fatkeqësitë e ndryshme natyrore janë si në vijim:

1.1. Dëshmia për dëmet e shkaktuara nga fatkeqësitë e mundshme natyrore (Shërbimi Policori Kosovës, komisioni i veqantë i komunës).

1.2. Dëshmia se merret me veprimtarinë e caktuar bujqësore apo biznes të definuar.

1.3. Gjendja e rëndë ekonomike — familjare e konstatuar nga komisioni i veçantë.

**Neni 14**

**Komisionet për shqyrtimin dhe vlerësimin e ankesave për ndarje të subvencioneve dhe granteve**

1. Kyetari i Komunës emëron komision me mandat tre vjeçar (3) për shqyrtimin e ankesave për ndarje të subvencioneve dhe granteve në përbërje të përfaqësuesve nga fusha specifike. Anëtarët e komisionit do të shërbejnë për një mandat.

2. Kryesuesi dhe anëtarët e komisionit për shqyrtimin dhe vlerësimin e ankesave për ndarjen e subvencioneve dhe granteve, duhet të jenë zyrtar komunal dhe së paku njëri prej tyre të jetë ekspert i fushës.

3. Komisioni duhet të jetë në përbërje prej 3 anëtarëve.

4. Komisioni mbanë procesverbalin nga mbledhjet e tij, i cili duhet të nënshkruhet nga kryesuesi dhe anëtarët e komisionit.

**Neni 15**

**Parandalimi i konfliktit të interesit**

l. Në fillim të përzgjedhjes së përfituesve, komisioni duhet të sigurojë që të mos ekzistojë konflikti i interesit i përcaktuar me legjislacionin në fuqi.

2. Në rast të ekzistimit të konfliktit të interesit, anëtarët duhet të kërkojnë nga udhëheqësi zëvendësimin e tyre.

3. Anëtari rezervë i komisionit, zëvendëson anëtarin i cili tërhiqet për shkak të ekzistencës së konfliktit të interesit.

**Neni 16**

1. Komuna mund të ndajë subvencione dhe grante për bujqësi duke përfshirë, por duke mos u kufizuar, për:
	1. fermerët, shoqatat e fermerëve të cilët/at aktualisht kanë kapacitete bujqësore aktive d.m.th momentalisht janë duke u marrë së paku me njërën nga veprimtaritë bujqësore-blegtorale.
	2. fermerët, shoqatat e fermerëve mund të jenë përfitues më shumë se një herë brenda një viti kalendarik
	3. shuma apo vlera monetare e subvencionit që përfitojnë fermerët apo shoqatat e fermerëve brenda një viti nuk është e kufizuar.
	4. fermerët e përzgjedhur duhet të marrin pjesë në bashkë-financim prej 20% të vlerës së subvencionit, me përjshtim kur në ftesën pblike është përcaktuar ndryshe.

**Neni 17**

1. Fermerët dhe shoqatat e fermerëve mund të kërkojnë subvencione edhe për grante të vogla për:
	1. organizimin e seminareve, panaireve, vizitave studimore etj.
	2. mbështetjen e projekteve të tyre bujqësore, blegtorale me bashkëfinancim
	3. mbështetjen e projekteve që kanë për qëllim rrjetëzimin e fermerëve-fermave për të mbështetur turizmin rural, bujqësor, malor etj.

**Neni 18**

Të drejtë aplikimi kanë:

|  |  |
| --- | --- |
| 1 | Të gjithë fermerët rezident të komunës së Gjilanit, që i plotësojnë kriteret e caktuara sipas thirrjes për aplikim |
| 2 | Fermerët që kanë paguar tatimin në pronë (kërkohet vërtetimi nga zyra e tatimit në pronë) |
| 3 | Fermerët që janë të gatshëm të participojnë me 20% të vlerës së përgjithshme të subvencionit që përfiton, përveç nëse është paraparë ndryshe |
| 4 | Fermerët që nënshkruajnë deklaratën nën betim ose kontratën që obligohen të realizojnë projektin, gjegjësisht ta përdorin subvencionin sipas projetit  |

**Neni 19**

**Përjashtimet nga përkrahja**

|  |  |
| --- | --- |
| 1 | Fermerët jo resident në komunën e Gjilanit, nuk mund të jenë përfitues nga komuna e Gjilanit.  |
| 2 | Fermerët rezident në komunën e Gjilanit, por që investimin në natyrë duhet ta bëjnë jasht territorit të komunës së Gjilanit, nuk mund të jenë përfitues nga komuna e Gjilanit (ndërtesa, puse të ujit, pemishte, sera, panele solare etj.). Ky kriter nuk vlenë për bletarinë pasi bletët zakonisht shtegëtohen nga një kullosë në tjetrën dhe nuk ka nevojë për investim në natyrë. |
| 3. | Nëse për të njëjtin projekt aplikojnë më shumë se një person nga e njëjta bashkësi familjare, vetëm njëri mund të përzgjidhet, të tjerët eleminohën. |
| 4 | Fermerët që e posedojnë asetin për të cilin është hapur thirrja për subvencionim nuk kanë të drejtë të aplikojnë  |
| 5 | Fermerët që janë futur në listën e zezë për shkak të keqpërdorimit të subvencioneve të mëparme nuk kanë të drejtë të aplikojnë për subvencione për 5 vitet e ardhshme. |

**Neni 20**

**Dokumentet e nevojshme të fermerit për të aplikuar për subvencione për bujqësi**

|  |  |
| --- | --- |
| 1 | Kopja e letërnjoftimit të Republikës së Kosovës  |
| 2 | Vërtetimi mbi pagesën e tatimit në pronë |
| 3 | NIF (Numri Identifikues i Fermerit) |
| 4 | Certifikata e biznesit nëse fermeri ështe person juridik |
| 5 | Dëshmi se nuk ka obligime ndaj ATK-së, për persona juridik |
| 6 | Lista poseduese origjinale |
| 7 | Skica e parcelës origjinale |
|  | Në rastet kur prona nuk është në emër të pronarit, veprohet si në vijim:a). nëse prona është familjare, fermeri duhet ta dëshmojë vijën familjare deri te pronari i ligjshëm me anë të certifikatave të lindjesb). nëse prona merret me qira, fermeri duhet të ofrojë kontratën e nënshkruar nga noteric). nëse fermeri që aplikon për subvencione nuk mund të sigurojë dëshmi sipas pikave a dhe b, atëherë duhet të ofrojë deklaratë nën betim të nënshkruar nga noteri.  |

**Neni 21**

**Kriteret për aplikim dhe poentimi**

|  |  |  |
| --- | --- | --- |
| 1 | Fermeri jeton në zona rurale dhe bujqësinë e ka burim të vetëm të të ardhurave | 20 |
| 2 | Fermeri jeton në zona rurale por bujqësinë e ka burim shtesë të të ardhurave | 15 |
| 3 | Fermeri e ka tokën në emërin e vet | 10 |
| 4 | Fermeri e ka tokën në emër të babait ose gjyshit | 8 |
| 5 | Fermeri e ka tokën në shfrytëzim me kontratë të noterizuar për 10 e më shumë vite | 5 |
| 6 | Fermeri që nuk ka kurrfarë dokumenti për pronën  | Refuzohet  |
| 7 | Fermerët me moshë deri 40 vjeç | 10 |
| 8 | Fermerët e gjinisë femërore  | 10 |
| 9 | Fermeri ka përvojë në fushën që aplikon | 10 |
| 10 | Fermeri jeton në qytet, por tokën e ka në periferi të qytetit, deri në 5km | 8 |
| 11 | Fermeri jeton në qytet ose në ndonje vendbanim tjetër më larg se 5km nga prona ku planifikohet invetimi | 4 |
| Gjithsej poena:  |  |

**Neni 22**

**Përparësitë:**

Në kushte të barabarta përparësi kanë:

1. Fermerët që në 5 vitet e fundit nuk kanë përfituar ose që kanë përfituar më pak subvencione nga komuna
2. Fermerët me kushte më të rënda ekonomike

**Neni 23**

**Transparenca në përkrahjen e fermerëve apo bizneseve**

1. Komuna publikon listën e aplikuesve dhe dokumentet përcjellëse sipas kritereve të paraqitura në shpallje.

2. Komuna publikon listën përfundimtare të përfituesve mbrenda 4 deri 7 ditë pune, pas vendimit për ndarje të subvencioneve apo granteve nga komisioni kompetent.

3. Lista përfundimtare e përfituesve duhet të përmbajë: emrin e përfituesit, sektorin, fshatin-vendbanimin prej nga vijnë përfituesit.

4. Publikimi i vendimeve dhe përfituesve nga ndarja e subvencioneve apo granteve bëhet në ueb faqen e komunës, në tabelen e shpalljeve.

5. Për sëcilin lloj të subvencionit bujqësor apo grante për biznese, drejtoria duhet të bëjë shpallje të veçantë publike dhe krahas kësaj duhet të vendos kriteret bazë për aplikim.

6. Komuna përmes drejtorisë së bujqësisë, është e obliguar të ofrojë informacione lidhur me procedurat e ndarjes së subvencioneve apo granteve dhe mënyrat e aplikimit për secilën palë të interesuar me kërkesë me shkrim.

**Neni 24**

**Dispozitat kalimtare dhe përfundimtare**

l. Komuna apo DBP (Drejtoria për Bujqësi dhe Pylltari) lidhë kontratë me përfituesin apo përfituesit, në menyrë që çdo shkelje e kontratës, nga të dy palet të sanksionohet.

2. Përfituesi nuk mund ta shes, ta tjetërsojë, apo ta keqpërdor në çfarë do forme tjetër subvencionin apo grantin e përfituar.

3. Drejtori i Bujqësisë me vendim të veçantë, vendos për themelimin e komisionit për përzgjedhjen e përfituesëve.

4. Komisionet e themeluara hartojnë formularët e veçantë të aplikimit për secilen fushë të përkrahjes.

5. Për zbatimin e kësaj rregulloreje do të kujdeset kryetari i Komunës së Gjilanit, si dhe drejtoria për Bujqësi dhe Pylltari e Komunës së Gjilanit.

**Neni 25**

**Hyrja në fuqi**

Kjo Rregullore hynë në fuqi 15 ditë pas regjistrimit në zyrën e protokollit të MAPL-së dhe publikimit në gjuhët zyrtare në uebfaqen e Komunës

***01.Nr.016-33484 Kryesuesi i Kuvendit \_\_\_\_\_\_\_\_\_\_\_\_\_\_\_\_\_\_\_\_***

***Gjilan, më 28.03.2024***

 ***/Kushtrim Kadriu/***